		
TAIKOS SUTARTIS

Šiaulių apylinkės teismo Radviliškio rūmuose nagrinėjamoje civilinėje byloje Nr. 2-11679-767/2025

2025 m. lapkričio 14 d.



Radviliškio Švenčiausios Mergelės Marijos Gimimo parapija, juridinio asmens kodas 191067839, registruotos buveinės adresas Maironio g. 8, Radviliškis (toliau – Ieškovas), atstovaujamas klebono kun. teol. lic. Tomo Rudžio, veikiančio pagal parapijos įstatus,

ir

Radviliškio rajono savivaldybė, juridinio asmens kodas 111101539, registruotos buveinės adresas Aušros a. 10, Radviliškis (toliau – Atsakovas), atstovaujama savivaldybės mero Kazimiero Račkauskio, veikiančio pagal Radviliškio rajono savivaldybės tarybos 2025 m. lapkričio __ d.  sprendimą Nr. ____,

toliau Ieškovas ir Atsakovas kartu vadinami Šalimis, o kiekviena atskirai - Šalimi, 





A.	Ieškovas ir į Radviliškio rajono savivaldybės administracija, juridinio asmens kodas 188726247 (toliau –Trečiasis asmuo), 2009 m. kovo 25 d. sudarė jungtinės veiklos sutartį Nr. 2009/75 (toliau – Sutartis), kuria, be kita ko, susitarė Ieškovo valdomame žemės sklype, unikalus Nr. 4400-1162-6258, pastatyti Radviliškio parapijos bendruomenės socialinių paslaugų centro pastatą (toliau – Pastatas), kuriame būtų įgyvendintas Europos Sąjungos fondų ir Lietuvos Respublikos lėšomis finansuojamas projektas „Nestacionarių socialinių paslaugų plėtra Radviliškio rajone socialinės rizikos ir smurtą patyrusių šeimų nariams“;

B.	Sutarties 3.3 punktu Ieškovas ir Trečiasis asmuo susitarė, kad, įgyvendinus Projektą, Pastato nuosavybės teisė bus įregistruota Ieškovo vardu. Nepaisant to, Pastato nuosavybės teisę Trečiasis asmuo įregistravo ne Ieškovo, o Atsakovo, vardu;

C.	Ieškovas 2024 m. spalio 24 d. kreipėsi į Atsakovą su prašymu Pastato, unikalus Nr. 4400-1953-5407, esančio Maironio g. 8A, Radviliškyje, nuosavybės teisę perleisti Ieškovui. Atsakovas 2024 m. lapkričio 25 d. pateikė atsakymą – sprendimą Nr. S-4143(8.12), kuriuo nurodė negalintis tenkinti Ieškovo prašymo, kadangi tam nėra juridinio pagrindo. Tarp Šalių kilo ginčas dėl Pastato nuosavybės teisės ir galimybės naudotis Pastato patalpomis;

D.	Ieškovas, siekdamas apginti savo pažeistas teises, 2025 m. birželio 20 d. kreipėsi į Šiaulių apylinkės teismo Radviliškio rūmus su ieškiniu dėl Atsakovo 2024 m. lapkričio 25 d. priimto sprendimo Nr. S-4143(8.12) netenkinti Ieškovo prašymo perleisti Pastato nuosavybės teisę Ieškovui, panaikinimo ir įpareigojimo Atsakovui priimti naują sprendimą – Ieškovo prašymą tenkinti ir imtis veiksmų, būtinų, kad Pastato nuosavybės teisė būtų perleista Ieškovui. Ieškinio pagrindu Šiaulių apylinkės teismo Radviliškio rūmuose pradėta civilinė byla Nr. 2-11679-767/2025 (toliau – Civilinė byla);

E.	Civilinės bylos nagrinėjimo metu Šalys vedė derybas dėl taikaus ginčo išsprendimo ir Šalims pavyko taikiai išspręsti Civilinėje byloje nagrinėjamus klausimus,





.	Šalių patvirtinimai ir įsipareigojimai

.	Šalys pareiškia ir patvirtina, kad šia Taikos sutartimi visiškai išsprendžiamas ginčas Civilinėje byloje.

.	Ieškovas atsisako savo reikalavimų, pareikštų Civilinėje byloje. Tai yra, Ieškovas nereikalaus Atsakovo perleisti Pastato nuosavybės teisės Ieškovui, kai Atsakovas pilna apimtimi įgyvendins šioje Taikos sutartyje aprašytus Atsakovo įsipareigojimus. Ieškovas pareiškia, kad jam yra žinomos Ieškinio reikalavimų atsisakymo teisinės pasekmės, tame tarpe, kad Ieškovas nebeturės teisės reikšti teisme tapačių reikalavimų tuo pačiu pagrindu.

.	Atsakovas įsipareigoja užtikrinti, kad, laikantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) bei Radviliškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo, patvirtinto 2019-10-24 Radviliškio rajono savivaldybės tarybos sprendimu Nr. T-116 (toliau – Aprašas), Ieškovui ne vėliau kaip šioje Taikos sutartyje nustatytais terminais ir sąlygomis be konkurso būtų išnuomotos šios Atsakovui priklausančio Pastato patalpos (toliau – Patalpos, Priedas Nr. 1):

.	patalpos, esančios Pastato pirmame aukšte, plane pažymėtos numeriais, 1-10, 1-11 ir 1-12, turi būti išnuomotos nuolatiniam Ieškovo naudojimui ir patekimui 24 valandas per parą, 7 dienas per savaitę;

.	patalpos, esančios Pastato antrame aukšte, plane pažymėtos numeriu 2-8, turi būti išnuomotos Ieškovo naudojimui kiekvieną kalendorinį sekmadienį  nuo 9 val. iki 13:00 val., ar kitomis Ieškovo su Atsakovu žodžiu ar raštu suderintomis dienomis (pagal Ieškovo poreikį, bet neviršijant 4 val. per savaitę), sudarant galimybę Ieškovui nevaržomai patekti į Pastato antrąjį aukštą ir nurodytas patalpas.

.	Sistemiškai vertinant Aprašo 54 ir 7.5 punktus, Atsakovo ilgalaikis materialusis turtas gali būti išnuomojamas be konkurso pelno nesiekiantiems subjektams, kurių pagrindinis veiklos tikslas atitinka bent vieną Įstatymo 14 straipsnio 2 dalyje nustatytų tikslų, tarp kurių yra tikslai užtikrinti vaiko ir (ar) šeimos gerovės ir (arba) vaiko teisių apsaugą; teikti pagalbą ir (arba) socialines paslaugas asmenims, dėl amžiaus, negalios ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį; tenkinti gyvenamosios vietovės bendruomenės viešuosius poreikius; kt.

.	Ieškovas yra pelno nesiekiantis subjektas, veikiantis Kanonų teisės kodekso pagrindu. Vadovaujantis Kanonų teisės kodekso 528-529 kanonais, parapijų klebonai ir, atitinkamai, jų parapijos, be kita ko, siekia socialinio teisingumo, rūpinasi katalikišku vaikų ir jaunimo auklėjimu, rūpinasi ištiktais nelaimių, vienišais ir turinčiais ypatingų sunkumų žmonėmis. Ieškovo vykdomą veiklą, atitinkančią Kanonų teisės kodekso jam nustatytas pareigas, patvirtina Šiaulių vyskupijos kurijos išduotas liudijimas (Priedas Nr. 2). Ieškovas nuomojamose Patalpose taip pat ketina vykdyti Kanonų teisės kodekso skatinamą visuomenei naudingą socialinę veiklą, susijusią su vaikų ir (ar) šeimos gerove bei tenkinančią bendruomenės viešuosius poreikius – socialinės pagalbos ir paramos teikimo kartu su Caritas veiklą, socialinius ir religinius švietimo projektus, bendruomenės susibūrimus ir renginius. 

.	Patalpos turi būti išnuomotos Ieškovui maksimaliam teisės aktais leistinam terminui, t. y. 10 (dešimt) metų. Jeigu Patalpų nuomos sutarties galiojimo laikotarpiu pasikeis (pailgės) teisės aktais reglamentuojamas maksimalus Atsakovo ilgalaikio materialiojo turto nuomos terminas, nuomos sutartis turi numatyti galimybę susitarti dėl Patalpų nuomos termino pakeitimo (pailginimo) arba naujos Patalpų nuomos sutarties sudarymo be konkurso, taikant naują (pailgintą) Patalpų nuomos terminą. 

.	Patalpų nuomos mokestis paskaičiuojamas pagal taikytiną tvarką ir reikalavimus. Patalpų nuomos kaina per mėnesį yra 215,56 EUR (be PVM) per mėnesį. Nuomos mokestis visą nuomos laikotarpį nebus indeksuojamas ar kitaip keičiamas.

.	Į Patalpų nuomos kainą įeina ir mokestis už Patalpoms suteiktas komunalines paslaugas, todėl jokie kiti mokesčiai ar mokėjimai Atsakovui nebus atliekami, nebent Patalpų nuomos sutartyje bus susitarta kitaip.

.	Patalpų nuomos sutartis turi būti sudaryta ir Patalpos turi būti perduotos Ieškovo naudojimui ne vėliau kaip iki 2026 m. sausio 1 d. Tai reiškia, kad iki šios datos Atsakovas privalo užtikrinti, kad būtų tinkamai įgyvendintos visos Atsakovo ilgalaikio materialiojo turto išnuomojimo be konkurso procedūros ir sąlygos, nurodytos Apraše, Įstatyme ir kituose taikytinuose teisės aktuose (jei aktualu).

.	Atsakovas įsipareigoja ne vėliau nei Patalpų nuomos sutarties pasirašymo dieną sudaryti su Ieškovu nuomos sutartį, kuria Atsakovas analogiškam Patalpų nuomos terminui išsinuomotų iš Ieškovo žemės sklypą, unikalus Nr. 4400-1162-6258, kuriame stovi Pastatas. Ieškovas sutinka, kad Žemės sklypo mėnesio nuomos kaina visą nuomos laikotarpį atitinka Patalpų mėnesio nuomos kaina, t. y. 215,56 EUR (be PVM) per mėnesį. Žemės sklypo nuomos sąlygos Šalių derinamos atskirai.

.	Atsakovas ir Ieškovas patvirtina, kad yra pajėgūs įvykdyti šia Taikos sutartimi prisiimamus įsipareigojimus.

.	Atsakovas patvirtina ir garantuoja, kad apie šios Taikos sutarties sudarymą ir jos sąlygas yra informuotas Pastatą patikėjimo teise valdantis Radviliškio parapijos bendruomenės socialinių paslaugų centras, juridinio asmens kodas 302580487 (toliau – Centras). Atsakovas garantuoja, kad Centras sutinka ir neprieštarauja, jog Patalpos būtų išnuomotos Ieškovui. Atsakovas įsipareigoja užtikrinti, kad Centras imtųsi visų jo valioje esančių veiksmų, kad šioje Taikos sutartyje nustatytu terminu būtų sudaryta Patalpų nuomos sutartis.

.	Atsakovas patvirtina, kad prieš sudarant šią Taikos sutartį buvo išsiaiškintos visos Patalpų nuomos be konkurso sąlygos, procedūriniai ir subjektiniai reikalavimai ir garantuoja, kad nėra kliūčių sudaryti Patalpų nuomos sutartį be konkurso šioje Taikos sutartyje nustatytomis esminėmis sąlygomis.

.	Atsakovas patvirtina, kad šios Taikos sutarties sudarymui yra gauti visi Atsakovui taikytini ir reikalingi sutikimai, įgaliojimai ir pritarimai (jei taikoma).

.	Šalys patvirtina, kad kiekviena Šalis savo sąskaita padengia savo turėtas bylinėjimosi išlaidas, patirtas Civilinės bylos nagrinėjimo metu, ir nereikalauja jų atlyginimo iš kitos Civilinės bylos Šalies.

.	Taikos sutarties galiojimas ir tvirtinimas teisme

.	Ši Taikos sutartis įsigalioja nuo jos pasirašymo dienos ir turi būti teikiama teismui tvirtinti Civilinėje byloje, o priverstinai vykdytino dokumento galią įgyja ją patvirtinus Šiaulių apylinkės teismo Radviliškio rūmams.

.	Šią Taikos sutartį tvirtinimui turi teisę pateikti bet kuri iš Šalių.

.	Šalys prašo gerb. Teismo šios Taikos sutarties patvirtinimo klausimą nagrinėti rašytinio proceso tvarka, nepranešus ir nedalyvaujant Šalims ir jų atstovams. 

.	Šalys susitaria, kad viena kitos neprašys išlaidų, susijusių su šios Taikos sutarties pasirašymu ir tvirtinimu, atlyginimo.

.	Šalys susitaria, kad Šiaulių apylinkės teismo Radviliškio rūmų išlaidas, susijusias su šios Civilinės bylos nagrinėjimu ir priteistas valstybės biudžetui, padengs Atsakovas.

.	Vadovaudamasis CPK 87 str. 2 d., Ieškovas prašo Teismo grąžinti Ieškovui 75 proc. sumokėto žyminio mokesčio Civilinėje byloje.

.	Baigiamosios nuostatos

.	Šalys pareiškia ir patvirtina savo atžvilgiu, kad (1) su šios Taikos sutarties sąlygomis susipažino, jos Šalims yra aiškios, suprantamos ir priimtinos bei aptartos individualiai; (2) šios Taikos sutarties pasirašymas nepažeidžia jokių kitų Šalių sudarytų sutarčių ar joms taikomų teisės aktų nuostatų, taip pat jokių kitų trečiųjų asmenų teisių ir interesų bei neprieštarauja imperatyvioms įstatymo normoms bei viešajam interesui, Sutartį pasirašančios Šalys turi visus tam reikiamus leidimus ir įgaliojimus; (3) šią Taikos sutartį pasirašo savo laisvu apsisprendimu ir valia.

.	Šalys patvirtina, kad joms yra žinomos ir suprantamos visos Lietuvos Respublikos civilinio kodekso 6.985 straipsnyje bei Lietuvos Respublikos civilinio proceso kodekso 137 straipsnio 2 dalies 4 punkte, 140 straipsnio 3 dalyje bei 293–294 straipsniuose numatytos taikos sutarties sudarymo pasekmės, t. y. teismo patvirtinta taikos sutartis jos šalims turi galutinio teismo sprendimo (res judicata) galią. Šios teisinės pasekmės atitinka tikrąją šalių valią, išreiškiamą sudarant Taikos sutartį.

.	Šalys patvirtina, kad joms yra žinoma ir suprantama, jog Taikos sutarties sudarymo faktas, šiame Susitarime išdėstytos sąlygos ir su jomis susijusi informacija yra konfidenciali.

.	Ši Taikos sutartis sudaroma 2 (dviem) vienodą juridinę galią turinčiais egzemplioriais, po vieną kiekvienai Šaliai. Taikos sutartį pasirašant kvalifikuotu elektroniniu parašu, sudaromas tik vienas Taikos sutarties egzempliorius.

.	PRIEDAI: 

.	Priedas Nr. 1 - patalpų planas;

.	Priedas Nr. 2 – Šiaulių vyskupijos kurijos liudijimas;

.	Priedas Nr. 3 – Radviliškio rajono savivaldybės tarybos 2025 m. lapkričio __ d.  sprendimas Nr. ____.









Ieškovo vardu:	Atsakovo vardu:
	__________________________	Klebonas	kun. teol. lic. Tomas Rudys		__________________________	Savivaldybės meras	Kazimieras Račkauskis

